CELEX: 32004R2077
Language: lt
Date: 2004-12-03 00:00:00
Title: 2004 m. gruodžio 3 d. Komisijos reglamentas (EB) Nr. 2077/2004, iš dalies keičiantis Europos Parlamento ir Tarybos reglamentą (EB) Nr. 2037/2000 dėl technologijos agentų naudojimo

4.12.2004   
            
            
               LT
            
            
               Europos Sąjungos oficialusis leidinys
            
            
               L 359/28
            
         
      KOMISIJOS REGLAMENTAS (EB) Nr. 2077/2004
   2004 m. gruodžio 3 d.
   iš dalies keičiantis Europos Parlamento ir Tarybos reglamentą (EB) Nr. 2037/2000 dėl technologijos agentų naudojimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1), ypač į jo 2 straipsnio penkioliktos įtraukos trečią sakinį,
   kadangi:
   
               (1)
            
            
               Atsižvelgiant į naują informaciją ir techninius pasiekimus, apie kuriuos 2002 m. balandžio mėn. pažangos ataskaitoje apie reglamentuojamų medžiagų, naudojamų kaip cheminiai technologijų agentai pranešė technologijų ir ekonominio vertinimo grupė (2), Reglamento (EB) Nr. 2037/2000 VI priedas turėtų būti iš dalies pakeistas dėl Sprendimo X/14 (3) ir Sprendimo XV/6 (4), priimtų atitinkamai Dešimtajame (1998 m.) ir Penkioliktajame (2003 m.) Monrealio protokolo šalių posėdyje.
            
         
               (2)
            
            
               Į Sprendimą XV/6 įtraukiamas technologijos agentas tetrachlormetanas, naudojamas gaminant ciklodimą (tirpiklį) ir išbraukiamas CFC–113, naudojamas kaip technologijos agentas, skirtas vinorelbino (farmacijos produkto) gamybai ir tetrachlormetanas, naudojamas kaip technologijos agentas, skirtas tralometrinui (insekticidui) gaminti.
            
         
               (3)
            
            
               Reglamentas (EB) Nr. 2037/2000 turėtų būti atitinkamai iš dalies pakeistas.
            
         
               (4)
            
            
               Šiame Reglamente numatytos priemonės atitinka komiteto, įsteigto pagal Reglamento (EB) 2037/2000 18 straipsnio 1 dalį, nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2037/2000 VI priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir vienodai taikomas visose valstybėse narėse.
      Priimta Briuselyje, 2004 m. gruodžio 3 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 244, 2000 9 29, p. 1. Reglamentas su paskutiniais pakeitimais, padarytais Reglamentu (EB) Nr. 1804/2003 (OL L 265, 2003 10 16, p. 1).
   
      (2)  Technologijų ir ekonominio vertinimo grupės ataskaita, 2002 m. balandis, 1 tomas, Pažangos ataskaita apie technologijos agentus.
   
      (3)  1998 m. Dešimtasis Monrealio protokolo šalių posėdis, Sprendimas X/14: Technologijos agentai.
   
      (4)  2003 m. Penkioliktasis Monrealio protokolo šalių posėdis, Sprendimas XV/6: Reglamentuojamų medžiagų naudojimų kaip technologijos agentai naudotojų sąrašas.
   
      PRIEDAS
      
         
            „VI PRIEDAS
            Procesai, kurių metu kontroliuojamos medžiagos naudojamos kaip technologijos agentai, kaip nurodyta 2 straipsnio penkioliktoje įtraukoje
            
                        a)
                     
                     
                        tetrachlormetano naudojimas azoto trichloridui pašalinti gaminant chlorą ir kaustinę sodą;
                     
                  
                        b)
                     
                     
                        tetrachlormetano naudojimas liekamosiose dujose esančiam chlorui redukuoti gaminant chlorą;
                     
                  
                        c)
                     
                     
                        tetrachlormetano naudojimas gaminant chlorkaučiuką;
                     
                  
                        d)
                     
                     
                        tetrachlormetano naudojimas gaminant izobutilacetofenoną (ibuprofen-analgetiką);
                     
                  
                        e)
                     
                     
                        tetrachlormetano naudojimas gaminant polifenilentereftalamidą;
                     
                  
                        f)
                     
                     
                        CFC–11 naudojimas gaminant plono sintetinio poliolefino pluošto lakštus;
                     
                  
                        g)
                     
                     
                        CFC–12 naudojimas Z-perfluorpolieterių ir difunkcinių darinių perfluorpolieterio poliperoksido prekursorių fotocheminėje sintezėje;
                     
                  
                        h)
                     
                     
                        CFC–113 naudojimas perfluorpolieterio poliperoksido tarpiniams junginiams redukuoti perfluorpolieterių diesteriams gaminti;
                     
                  
                        i)
                     
                     
                        CFC–113 naudojimas gaminant didelio veiksmingumo perfluorpolieterio dilius;
                     
                  
                        j)
                     
                     
                        Tetrachlometano naudojimas gaminant ciklodimą;
                     
                  
                        k)
                     
                     
                        Chlorofluorangliavandenilių (HCFC) naudojimas a ir j punktuose išvardytų procesų metu pakeičiant CFC arba tetrachlormetaną.“